Jacques Opangault el xe n’altro leader che el ga laorà par el Congo. Nato en tel 1907, el ga scominsià protestando contro la Cexa Catolega parché la usava la lengoa lingala. Opangault el volea che se usase el mbochi, chel xera la so lengoa. El xe stà arestà e mandà en Sentrafrica fin a la fine de la seconda guera mondiale. Al so ritorno el ga fondà el Movimento Socialista Africano. I socialisti francexi i no ga mia dato sostegno al so laoro par le so posisioni anticlericali e le so idee radicali. I francexi i preferiva sostegnar Felix Tchicaya del Partito Progresista Congolexe. Tchicaya el xera de la fameja reale de Loanga. Co el leader ivoriano Félix Houphouet Boigny el ga fondà el Grupo Democratico Africano e el Partito Progresista Africano (1947). El 21 novenbre 1945 el xe stà el primo africano eleto alparlamento francexe. Tchicaya el ga perso el sostegno en Congo parché el no ga mia oposto la Fransa par verghe l’indipendensa subito dopo la guera. El xe morto en tel 1961.